**2 тур 2016-2017г.**

**9-11 кластар өсөн интернет-олимпиада һорауҙары**

* *Нурлы яҙ! Балҡый ҡояш... Аһ! Белмәйһегеҙ – мин шатланам, шатлығымдан дегәнәктәй ырғыймын, ҡанатланам.* (Ш. Бабич) Ҡылымдарҙы табып, яһалышын аңлатып яҙырға. **Яуап**:балҡый-төп,тамыр ҡылым.***Белмәйһегеҙ-бел*** *тамыр ҡылымға -мә-юҡлыҡ киҫәксәһе ҡушылып,күплектәге 2-се зат ялғауы ҡушылған. Шатланам-шат сифатынан лан,ам аффикстары ҡушылып яһалған ҡылым*
* ***Яҡшы*** *кеше һин, Мырҙағол..* Һыҙылған һүҙгә фонетик анализ эшләгеҙ. **Яуап**:яҡшы-{йаҡшы},яҡ-шы-2 ижек,4хәреф.5 өн,я хәрефе 2 өндө белдерә,а,ы –ҡалын һуҙынҡылар.ҡ,ш-һаңғырау тартынҡылар,һөйләмдә-аныҡлаусы.
* ***Эшләпә, арыш*** был ниндәй күренеш? **Яуап**:Был рус теленән ингән һүҙҙәр(шляпа,рожь).Башҡорт теленең дөрөҫ әйтеү законына ярашлы һүҙ алдына һуҙынҡы хәреф-өн өҫтәлгән.Был-протеза күренеше
* Баҫымһыҙ ижектә һуҙынҡы бөтөнләй юғалһа, ундай күренеш нисек атала? **Яуап:**редукция тип атала
* “*Уҡыйне, икалған, баралмай”* кеүек әйтелешле һүҙҙәр ниндәй тел күренеше тип атала? **Яуап:**диссимиляция
* *А) Донъялар шундай болғансыҡ заманда үҙеңдең бәләкәс кенә яланғас йөрәгеңә, ҡараңғылы-яҡтылы аҡылыңа, аяҙлы-болотло өмөтөңә таянып, тормоштоң мәңгелек асылына нисек итеп тоғро ҡалырға инде?*

*Б) Ҡулың паҡ булһа, йөҙөң аҡ булыр; эшең хаҡ булһа, ғаиләң шат булыр.*

Һөйләмдәрҙең төрөн билдәләгеҙ.

Яуап:А)Ҡатнаш ҡушма һөйләм.Шарт һөйләм

1 2 3 4

Б) *Ҡулың паҡ булһа, йөҙөң аҡ булыр; эшең хаҡ булһа, ғаиләң шат булыр.*

*Схемаһы*:

|  |  |  |  |  |  |  |
| --- | --- | --- | --- | --- | --- | --- |
| 1эйәрс | Ни эшләһә? | 2баш | , | 3эйәрс | Ни эшләһә? | 4баш |

* ***Даръя*** *һылыуҡайҙарын үтә алмай бүленеп тора әрме көстәре* (Халыҡ йырынан). Билдәләнгән һүҙгә лексик анализ яһағыҙ. Яуап:Даръя- исем,тамыр исем,берлектә, төп килештә,һөйләмдә тултырыусы
* *Торналар килеп киткәнсе,*

*Ағас япраҡ һипкәнсе,*

*Тупраҡты биҙәп өлгөрә*

*Нисә мең төр гөл генә* (М. Кәрим).

*Сулпанда йоҡонан уянған,*

*Өлкәрҙә эшен ҡуймаған,*

*Ямғырҙа еүеш тимәгән,*

*Буранда өшөү белмәгән –*

*Бына тигән халҡым бар* (Р. Ниғмәти).

Һөйләмдәрҙең схемаһын төҙөгөҙ, төрөн билдәләгеҙ.

**Яуап:***1-се һ.Торналар килеп киткәнсе,*

*2-се һ.Ағас япраҡ һипкәнсе,*

*3-сө һ.Тупраҡты биҙәп өлгөрә*

*Нисә мең төр гөл генә*

*Күп эйәрсәнле ҡушма һөйләм:1баш һөйләм һәм ике эйәрсән һөйләмдән төҙөлгән.Ике ваҡыт эйәрсән һөйләмле ҡушма һөйләм.*

|  |  |  |  |  |
| --- | --- | --- | --- | --- |
| 1эйәрс | (се)ҡасан? | 2эйәрс | (се) ҡасан? | 3баш |

*1-се һ.Сулпанда йоҡонан уянған,*

*2-се һ.Өлкәрҙә эшен ҡуймаған,*

*3-сө һ.Ямғырҙа еүеш тимәгән,*

*4-се һ.Буранда өшөү белмәгән –*

|  |
| --- |
| 4эйәрсән һөйләм |

|  |
| --- |
| *5башһөйләм* |

*5-се һ. Бына тигән халҡым бар*

|  |  |  |  |  |
| --- | --- | --- | --- | --- |
| 1эйәрсән һөйләм | , | 2эйәрсән һөйләм | , | 3эйәрсән һөйләм |

Был күп эйәрсән аныҡлаусы һөйләмле ҡушма һөйләм

* ***Даръя, һабаҡ, буға*** һүҙҙәре ниндәй пассив һүҙҙәр ҡатламының төркөмөнә ҡарай?**Яуап:**был һүҙҙәр -архаизмдар
* ***Күҙе маңлайына менде*** тигән фразеологик берәмектең төрөн билдәләгеҙ.**Яуап**:фразеологик берекмә
* ***Аҡһыл*** һүҙендә **-һыл** аффиксы ниндәй мәғәнә күрһәткесе булып тора? **Яуап:һыл** аффиксы аҡ сифатының аҙһытыу дәрәжәһен яһай
* Бирелгән һөйләмдә бәйләүесте табып, мәғәнәһен билдәләгеҙ. *Ауыл һайын туҡтап, йылына-йылына ике көндән артыҡ килдек* (Һ. Дәүләтшина). **Яуап:**һайын-төп бәйләүес,төп килештәге исем менән ҡулланылған.Ауыл һайын йәки һәр ауылда тип әйтеп була
* *Йәштәр тыуған ер матурлығына һоҡланып оҙаҡ-оҙаҡ алыҫтарға күҙ ташлап тынып торҙолар.* Тыныш билдәләрен ҡуйығыҙ һәм аңлатып китегеҙ. **Яуап** *Йәштәр, тыуған ер матурлығына һоҡланып, оҙаҡ-оҙаҡ алыҫтарға күҙ ташлап, тынып торҙолар.Тынып торҙолар хәбәрен асыҡлаусы айырымланған тиң эйәрсән киҫәктәр,һөйләм уртаһында килгән,шуға ике яҡтан өтөр менән айырыла*
* Түбәндәге һөйләмдәрҙән һандарҙы табығыҙ, уларҙың ниндәй һөйләм киҫәге булып килеүен билдәләгеҙ:

А) Ҡурҡаҡтың күҙе дүрт була.

Б) Биш бишең – егерме биш була.

В) Беҙ ҡайтҡанда төнгө өстәр ине.

Г) Бындай матурлыҡты үҙ ғүмеремдә беренсе тапҡыр күрәм.

Д) Беренсенән, мин уны күрергә теләмәйем.

Е.) Нәҡ илле ике йыл әүәл беҙ бына ошолай табыштыҡ.

Ж) Берәүҙәре уйландыра, икенселәре хыял донъяһына әйҙәй

**Яуап**:. Дүрт-төп һан-хәбәр булып килгән.

Б) Биш бишең –эйә, егерме биш хәбәр

В) өстәр -эйә

Г) беренсе –күләм-дәрәжә хәле

Д) Беренсенән-инеш һүҙ

Е.) илле ике ваҡыт хәле

Ж) Берәүҙәре , икенселәре -эйә

15. Башҡорт яҙыуы ниндәй принципҡа нигеҙләнгән? **Яуап**:фонетик принцип йәки һүҙҙәр әйтелешенә ярашлы яҙыла

16. Текстағы геройҙарҙың телмәр үҙенсәлектәре яҙма телмәрҙә нисек сағылдырылған? Текстың функциональ-семантик төрөн билдәләгеҙ

*Һөйләшеп ултырғанда мин атайымдың һуғыш атының ниндәй талаптарға яуап биргәнен һораным.*

*Атайым Ильясов Мөжәүир Әбделфән улы элекке кавалерист-сабельник ине. 1930-1932 йыл ул Украинала беренсе атлы армияла хеҙмәттә була.*

* *Һуғыш аты бик күп талаптарға яуап бирергә тейеш, – тип башланы атайым. – Беренсенән, ул кәүҙәле булырға тейеш. Артыҡ бейек тә, тәпәш тә түгел. Ерҙән алып мундаһына тиклем 140-150 см. Һалбыр түгел, ялы, ҡойроғо тулы булыуы ыңғай. Тояҡтары ярылмаған, йомро, әҙ генә ослораҡ. Ипподромдарҙа ҡыҫҡа араға сапҡан саф тоҡомло тигән аттарҙың бәкәлдәре тайыусан була. Ундай ат – ат түгел! Аттың бәкәлдәре текә, ҡыҫҡа булһын. Бына беҙҙең башҡорт аттары шундай, улым. Аттың һаулығы – төп шарт...* (С. Ильясов).

17. Һөйләмдәр текста йәнәшә килеп, бер үк ваҡытта йәки бер-бер артлы булған хәл-ваҡиғаларҙы, факттарҙы һанап бирһәләр, бындай бәйләнеш нисек атала? был параллель бәйләнеш була

18. Текстың стилен, уның төп үҙенсәлектәрен билдәләгеҙ

*Башҡортостан Республикаһы Президенты Указы менән яҙыусылар Н.Мусин һәм Ә. Хәкимовҡа “Башҡортостан Республикаһының халыҡ яҙыусыһы”тигән маҡтаулы исем бирелде.*

*Халҡыбыҙҙың һөйөүенә лайыҡ булған яҙыусыларыбыҙҙы ихлас күңелдәнҡотлайбыҙ!* ***Яуап:****коммуникатив функцияһына ҡарап мәғлүмәт биреүсе текст.Төп үҙенсәлеге шунда:был художестволы булмаған текст,сөнки был ҡарар нигеҙендә төҙөлгән белдереү*

*19.* Историзмдарҙы һәм архаизмдарҙы айырып яҙығыҙ:

*Мәҙрәсә, шәкерт, яһаҡ, баяр, кенәз, әләм, ялпы, заң, тархан, кантон.*

*Яуап:* историзмдар:баяр,тархан,кантон,кенәз,ялпы.

Архаизмдар:яһаҡ,мәҙрәсә,шәкерт,заң

*20.*Русса тексты тәржемә итеп, Һандарҙы дөрөҫ ҡулланып яҙығыҙ.

*Первый трамвай в Уфе был пущен в 1937 году.Первый трамвайный путь был длиною около девяти километров.Город обслуживало всего 13 трамвайных вагонов.Первый троллейбус в Уфе появился в 1962 году. Маршрут был один – от монумента Дружбы до сельхозинститута.*

Яуап:Өфөлә беренсе трамвай 1937 йылда йөрөй башлай.Беренсе трамвай юлы туғыҙ километр самаһы була.Ҡаланы ни бары 13 трамвай вагоны хеҙмәтләндерә. Өфөлә беренсе троллейбус 1962 йылда барлыҡҡа килә. Бер генә маршрут була:Дуҫлыҡ монументынан ауыл хужалығы институтына тиклем.